GiliGold/VAD_KnessetCorpus huggingface dataset:
משה גפני: לא דירה יחידה.
משה גפני: אני לא חוזר עכשיו על כל מה שדיברנו אתמול.
משה גפני: הבן שלהם קנה להם, עכשיו הם סיעודיים והוא צריך למכור את הדירה השנייה בתוך שנה כי אין לו ברירה כי הוא צריך את הכסף הזה.
משה גפני: הם צריכים להיכנס לבית אבות או למקום סיעודי או לא חשוב מה.
משה גפני: הבן קנה את זה כי הוא רצה לשמור את הכסף.
משה גפני: הם עבדו שישים שנים.
משה גפני: אנחנו דיברנו אתמול על דירה שהיא ארבעה מיליון שקלים ומעלה, היא תיכלל בתוך המס.
משה גפני: אם היא לא פטורה, כן.
משה גפני: היא תיכלל בתוך העניין הזה של המס יסף ופחות מארבעה מיליון, היא לא תהיה.
פרידה ישראלי: זה מאוד לא טוב בתוך מערכת מס לעשות משהו של הכול או כלום.
פרידה ישראלי: מי שידווח על מכירה בארבעה מיליון ו-100 אלף תמורה והיה לו רווח של שני מיליון, על כל שני המיליון יצטרך לשלם מס יסף, ומי שידווח על 3,990 מיליון, לא ישלם בכלל.
פרידה ישראלי: היעדר הרצף הזה ויצירת המדרגה של הכול או כלום, היא מאוד לא טובה במערכת מס ומהווה אינסנטיב גדול מאוד להעלמה של תמורה מעסקה.
פרידה ישראלי: לכן אני מציעה לשקול שוב את האפשרות לדבר על תקרה.
משה גפני: את יודעת שאני מאוד מתחשב בדעתך.
משה גפני: אני גם לוקח את הנתונים שלך הכספיים לעומת אגף התקציבים.
משה גפני: טוב, לא חשוב, נשאיר את זה לעתות אחרות.
משה גפני: אני רוצה להגיד לך שכל החוק שאנחנו מביאים עכשיו הוא חוק בעייתי.
משה גפני: ה-800 אלף שקלים עליהם אנחנו מדברים – ואני תומך בזה – זה בעייתי עשרת מונים יותר מאשר הנושא של דירה.
משה גפני: אני חושש מאוד – ואני אומר את זה בגלוי, אבל אני תומך בחוק הזה – שדווקא מי שיעשה את התחמונים אלה אנשים שהם באמת עשירים.
משה גפני: הם ייקחו כזה ורואה חשבון כזה.
משה גפני: הרי זה חוק בעייתי.
משה גפני: מי יכול ליפול?
משה גפני: יכולים ליפול כאלה שהם לא כל כך עשירים.
משה גפני: אנחנו מנסים להגן על אלה שמשתמשים בדירה והדירה הזאת היא לא מי יודע מה.
משה גפני: הייתה אפילו הצעה להוציא דירות מהחוק הזה אבל אז מישהו זרק כאן – נדמה לי מרשות המסים, אני לא זוכר מי – והביאו דוגמה של מגדלים בתל אביב.
משה גפני: אני לא מדבר לשון הרע בחודש אב ולכן אני לא אזכיר שמות.
משה גפני: מדובר על כאלה שאתה תשאל למה מוציאים אותם, דירה של 26 מיליון שקלים מוציאים מהחוק?
משה גפני: הסכמנו.
שכיב מוראד שנאן: תשתמש במספר אחר כדי שלא יהיה רמז.
משה גפני: 28 מיליון.
שכיב מוראד שנאן: כשאתה נוקב במספרים ולא מדייק, אתה לוקח את זה ישר לאיזה מקום.
שכיב מוראד שנאן: את הכסף הזה הבעלים קיבלו בזכות ולא גנבו אותו.
שכיב מוראד שנאן: אם הייתה אפשרות אז לשלם על זה מס, היו עושים כך.
משה גפני: אני באמת לא התכוונתי לכלום.
שי חרמש: שכיב, אני לא הייתי מתנדב להגן על המספרים האלה.
שכיב מוראד שנאן: אני לא מגן על המספרים.
משה גפני: הנושא הוא בעייתי.
משה גפני: הנושא של החוק הזה הוא בעייתי אבל צריך למצוא פתרונות לחסר התקציבי.
משה גפני: אגב, שאל אותי אחד העיתונאים אתמול ואמר שלמעשה מס היסף הוא המס היחיד שאנחנו מביאים בחבילה שנוגעת לעשירים ולכל האחרים הוא לא נוגע.
משה גפני: המע"מ לא נוגע.
משה גפני: אמרתי לו שגם מס הכנסה, ואנחנו מנענו את העניין של ה-5,200 ותכף נדבר על המדרגות ועוד נראה אם אנחנו מגיעים לאיזה פתרון, זה גם כן, אבל המס הישיר לעשירים זה מס יסף.
משה גפני: אני לא רוצה שבעוד חצי שנה פתאום ניתקל בתופעה שיגידו שאתם אמרתם עשירים אבל אלה לא עשירים, שנעשה מאזן ונראה מי נדפק.
משה גפני: זוג קשישים שקיבל פיצויים או שעבר לדיור מוגן או בן שהיה מסור להורים שלו, קנה עבורם דירה וכשהם היו צריכים להיכנס למשהו סיעודי, הוא מכר את הדירה הזאת והם קיבלו יותר מ-800 אלף שקלים.
משה גפני: את זה אנחנו רוצים למנוע.
משה גפני: מצאנו לעניין הזה פתרונות.
משה גפני: עמיר, רצית להגיד משהו.
עמיר פרץ: אדוני היושב ראש, אני באמת מעריך את הניתוח ואת העומק אבל בין היתר אחת הבעיות בתהליכים היא שאנחנו הרבה מאוד פעמים אנחנו מומחים לדחוף אזרחים - אתה אומר שכולם תמימים – לחפש דרך להתעסק בכל מיני מניפולציות ורמאויות.
עמיר פרץ: אתה הרי דוחף היום אימהות חד הוריות כשאתה יוצר להן מגבלה שמסכום מסוים הן לא יכולות לעבוד ולעבור את ה-2,400 שקלים – אני לא זוכר מה בדיוק הסכום – ולכן כולן עובדות בדיוק בסכום של 2,399 שקלים כי אם לא, היא תפסיד את הקצבה שלה.
עמיר פרץ: כאן זה אינסנטיב יותר גדול.
עמיר פרץ: זה לא 2,400 שקלים.
עמיר פרץ: אתה אומר שבפער של מה שהרווחתי, בין דירה של שני מיליון לארבעה מיליון, אם אני מכרתי אותה ב-3,990 מיליון, אני פטור מכל השני מיליון רווח ולא חלק מהמדרגה.
עמיר פרץ: אני מוכן לתת מאה אלף שקלים מתנה לקונה ולא למכור לו בארבעה מיליון שקלים.
עמיר פרץ: הרי זה ברור לאן אתה דוחף את זה.
עמיר פרץ: לכן יש לו מספר עסקאות כל כך מצומצם.
עמיר פרץ: זה לא משנה אם הוא מגדיר את זה כמס שבח או מס אחר כל עוד אין לך מדרגות.
עמיר פרץ: לכן אני חושב שהצדק הוא שתעשה לפחות שתיים-שלוש מדרגות בעניין הזה ואז יש סיכוי שתגבה, כי אחרת מה יקרה?
עמיר פרץ: בעוד חצי שנה הוא יבוא ויגיד לך שמס יסף היה רשום כשאנחנו גובים שני מיליארד אבל לא גבינו כלום וכדי להתמודד עם הגירעון נעשה פלט חדש וכולי.
עמיר פרץ: בואו לא נשלה את עצמנו ונכתוב דברים שיכולת הביצוע נחותה.
עמיר פרץ: אנחנו במו ידינו מייצרים יכולת נחותה.
עמיר פרץ: אני לא אומר בלתי אפשרית, אבל נחותה.
עופר מנירב: אדוני, הנתון שקיבלנו כאן מערן יעקב, שאני סומך עליו במאה אחוזים, שבשנה שעברה מכרו 76 דירות והמס הוא 156 אלף שקלים מעל אותם ארבעה מיליון.
עופר מנירב: בסך הכול אלה 12 מיליון שקלים מס כשמס היסף עליהם הוא 240 אלף שקלים.
עופר מנירב: בשביל 240 אלף שקלים הולכים לסרבל את החוק במקום לתת פטור מלא לדירות?
מירי רגב: אולי במקום זה שישווקו קרקעות.
משה גפני: את לא יודעת כמה אני מסכים אתך היום, כולל מה שאמרת בוועדת החוץ והביטחון.
שגית אפיק: עוד עניין שעלה אתמול, זה הנושא של משיכת כספי פנסיה.
שגית אפיק: לגבי העניין הזה נמצא פתרון וזה מתן האפשרות לפרוס באופן טכני את הכספים האלה.
שגית אפיק: באופן מהותי, אם הוא יבקש את זה, אבל לצורך מס יסף זה יהיה באופן טכני, יראו את זה כאילו זה נפרס שש שנים אחורה או שש שנים קדימה.
שגית אפיק: יש אפשרות גם קדימה.
ליאת גרבר: שש שנים אחורה.
גאלב מג'אדלה: מי שלא היה אתמול, לא מבין את זה.
שגית אפיק: אתם לא מסכימים לשש שנים קדימה?
משה גפני: עזבי מה שהם מסכימים.
ערן יעקב: מה שמופיע היום, זה שש שנים אחורה או כפי שקבע המנהל.
ערן יעקב: כלומר, הוא יכול לקבוע.
שגית אפיק: או שש שנים קדימה.
ליאת גרבר: לגבי היוון, זה שש שנים אחורה או כפי שקבע המנהל.
שגית אפיק: אני אסביר את זה שוב.
שגית אפיק: עלתה השאלה מה קורה לגבי משיכת קופות גמל, משיכת כספי פנסיה, פיצויי פיטורים, שאז אתה מקבל סכום גבוה בבת אחת, האם הוא ייחשב לצורך ה-800 אלף, כשאנחנו באים לבחון האם אתה צריך לשלם מס יסף.
שגית אפיק: הפתרון שניתן כאן בהסכמה הוא מתן האפשרות לאדם לפרוס את הכסף שהוא מקבל כאילו הוא קיבל אותו במשך שש שנות מס קודם לקבלת הכסף ואז, כאשר הוא מתפרס, הוא לא יגיע בשנה מסוימת כל כך מהר ל-800 אלף שקלים.
שגית אפיק: אנחנו נחיל את זה במס יסף.
שגית אפיק: האפשרות הזאת באמת קיימת, היא נחקקה לאחרונה לגבי קצבה אבל הסיכום הוא שנחיל את זה לגבי מס היסף.
גאלב מג'אדלה: ואם אחרי שנה-שנה וחצי חוזר למעגל העבודה?
עמיר פרץ: עושים לו איזון מס כל שנה.
עמיר פרץ: אתה לוקח את החלק היחסי של שש השנים, מה שהרווחת, ועושה חשבון עם מס הכנסה.
שגית אפיק: הבעיה האחרונה שעלתה היא לגבי הכנסות פסיביות של בני זוג.
שגית אפיק: אם הדירה רשומה על שם בני הזוג, אם חשבון הבנק ממנו הכסף מתקבל רשום על שם בני הזוג.
שגית אפיק: לבעיה הזאת יש מספר פתרונות שאפשר להציע.
שגית אפיק: הפתרון הצודק ביותר אולי זה לראות את ההכנסה הזאת כאילו היא חצי-חצי, לגבי כל בן זוג מחצית ההכנסה.
שגית אפיק: פתרון אחר הוא לאפשר לבני הזוג לבחור לאיזה מבין בני הזוג הם מבקשים לייחס.
ליאת גרבר: אולי נקים רשות מסים נפרדת.
שגית אפיק: מה אתם מציעים?
שגית אפיק: הצעת רשות המסים היא שזה יהיה על שם בן הזוג הרשום.
שגית אפיק: אני חושבת שזה פשוט לא צודק במקרה הזה של מס יסף, לייחס את זה לבן הזוג הרשום.
גאלב מג'אדלה: את זה אנחנו צריכים להבין.
גאלב מג'אדלה: על שם שניהם או על שם אחד?
שגית אפיק: אני חושבת שנכון יותר שזה יהיה כאשר זה על שם שניהם, לראות את זה מחצית ומחצית.
שגית אפיק: אני חושבת שבמקרה של מס יסף זה הפתרון הצודק והנכון.
ליאת גרבר: אנחנו הצענו שזה יחול כפי שחלים לגבי הכנסות.
משה גפני: לא, מס יסף – לא.
גאלב מג'אדלה: או שבמקרה הזה נחיל את החוק השרעי, שיהיה על האישה.
משה גפני: אתם מסכימים לפי החוק השרעי?
ערן יעקב: עם כמה שינויים.
אבישי ברוורמן: יש לי שאלה מאוד קצרה בהמשך לדבריו של רואה חשבון מנירב.
אבישי ברוורמן: ברור לכולנו שחלק המסים על העשירים, כולל מס יסף, גם אם התקבולים הם לא כל כך גבוהים, חלק מהדבר הזה גם איתות שמתחילים לקחת מהקבוצות החזקות.
אבישי ברוורמן: אבל גם הכמות קובעת.
אבישי ברוורמן: כמובן שהפישוט קובע והכמות קובעת.
אבישי ברוורמן: לאור ההערה שנאמרה כרגע – ושוב, אני מקשיב לו כי הוא באמת בעל מקצוע –
משה גפני: זה רק על דירה.
אבישי ברוורמן: אנחנו רוצים מס יסף, כולם כאן רוצים מס יסף, אנחנו רוצים שבמידת האפשר הוא יהיה פשוט אבל שיביא כסף ולא כל כך קצת אלא הרבה.
אבישי ברוורמן: לפעמים חלק מהסרבול הזה כמו שהוא אמר, אתה מקבל סכום כל כך נמוך שלא שווה את הסרבול ואז אולי כדאי להעלות שיעור או דברים אחרים.
אבישי ברוורמן: להשיג סכום מסוים, האם השכר יוצא בהפסדו.
משה גפני: הנושא של מס יסף בעיקרו, אנחנו הצענו מלכתחילה שיעזבו את מס היסף ושיעשו מדרגה נוספת לעשירים אבל הם לא מסכימים.
מירי רגב: הם קובעים?
משה גפני: אני לא הולך עכשיו נגד ראש הממשלה ולא נגד שר האוצר.
משה גפני: אולי בשבוע הבא כן.
משה גפני: הם לא רוצים.
משה גפני: אני יכול להסביר באריכות מה העמדה שלהם בעניין הזה וגם במס החברות.
משה גפני: אני יכול להסביר את העמדה שלהם אבל אני לא רוצה להיכנס לזה.
משה גפני: אני לא שם עכשיו.
משה גפני: הם באים ואומרים אלטרנטיבה והם מתעקשים על זה עכשיו, הפקידים החשובים והם יותר חשובים ממני.
משה גפני: הם אומרים שהם לא מסכימים שמס היסף יהיה רק על עבודה אלא שיהיה על רווח כללי.
משה גפני: אלה דירות, אלה פיצויים, רווח הון וכל הדברים האחרים.
משה גפני: זאת הטענה שלהם ולכן מס היסף חל על עשירים.
משה גפני: יש דברים לגביהם זה באמת לא רציני.
משה גפני: למשל לגבי דירות, זה לא רציני.
משה גפני: אני לא אחזור על מה שאומר ערן יעקב, שאומר שהוא אמר אחרת, אבל זה גם לא חשוב.
משה גפני: נאמר שהוא לא אמר אחרת או נאמר שמה שאמר עופר זה בדיוק המצב.
משה גפני: היה שלב שהם כמעט הסכימו, אבל אני חזרתי בי.
משה גפני: הם אמרו שזה לא יחול בכלל על דירות.
משה גפני: לא זאת כוונת מס היסף אלא מס היסף הוא משהו אחר לחלוטין.
משה גפני: מס היסף הוא על עבודה, על רווח הון, על כספים רבים שאדם מרוויח בתוך שנה אחת.
משה גפני: הדירות לא משחקות כאן תפקיד מרכזי אבל עשיתי חשבון, דווקא בגלל מה שאמרת, שצריך שיהיה כאן שמסמל שאנחנו הולכים לכיוון של העשירים.
משה גפני: לא יכול להיות שעל דירה של 16 מיליון שקלים, 15 מיליון שקלים וחצי, לא יהיה עליה מס יסף.
משה גפני: לכן חזרתי בי מלהוציא את הדירות בכלל, אפילו שאתה צודק.
משה גפני: עכשיו אני מבקש מהחברים.
משה גפני: אנחנו הולכים להיום ביום קצת משוגע.
משה גפני: אני מתנצל מראש על סדר היום של היום.
משה גפני: התהליך הוא כזה: אנחנו מיצינו את הדיונים.
משה גפני: אני עוד הולך לדבר אתם אבל אני עוד לא יודע מה יהיה.
משה גפני: עכשיו אני ממתין לראות האם מליאת הכנסת מאשרת את החוק הזה בקריאה ראשונה.
משה גפני: אם היא לא מאשרת, אנחנו נוסעים הביתה ואני אוכל ללמוד קצת תורה.
משה גפני: אם היא מאשרת, אנחנו חוזרים לכאן.
משה גפני: אני צריך גם להביא למליאת הכנסת את המע"מ שאישרנו בשבוע שעבר וגם על זה צריכה להיות הצבעת המליאה.
משה גפני: אם זה מאושר וזה חוזר לכאן, אנחנו מתחילים את סעיפי החוק אחד לאחד כמו שמנוסח לאור הדיונים שהתקיימו כאן.
מירי רגב: גם מס היסף וגם מס הכנסה.
משה גפני: גם מס הכנסה, גם מס יסף.
אבישי ברוורמן: אז מגישים את ההסתייגויות?
טמיר כהן: כשהחוק יהיה מונח על שולחננו.
שכיב מוראד שנאן: ההפסקה היא עד ההצבעה במליאה?
משה גפני: עד אחרי ההצבעה במליאת הכנסת ועד אחרי שזה יורד לכאן כי לא מספיקה החלטת מליאת הכנסת אלא צריך לקבל החלטה שזה עובר לוועדת הכספים.
משה גפני: לכן אני מתנצל מראש, אלה לא דברים שתלויים בי.
גאלב מג'אדלה: אז חוזרים לכאן להכנה לקריאה שנייה ושלישית.
גאלב מג'אדלה: המליאה תחכה לך עד שתכין את זה לקריאה שנייה ושלישית?
משה גפני: לפי מה שאומרים לי, יחכו.
משה גפני: אני מודיע על הפסקה.
משה גפני: על סדר היום הצעת חוק לצמצום הגרעון ולהתמודדות עם השלכות המשבר בכלכלה העולמית (תיקוני חקיקה), התשע"ב-2012.
משה גפני: אני מבקש להציע את סעיף 2 בחוק – תיקון חוק מיסוי מקרקעין (הגדלת היצע של דירות מגורים) (הוראת שעה) – לפצל אותו ושנדון עליו בנפרד בספטמבר או במועד הקרוב כשלדיון הזה נביא את משרד השיכון כי זה קשור לנושא הדירות.
שכיב מוראד שנאן: אפשר לקבל את הצעת החוק?
שגית אפיק: תכף.
שגית אפיק: נעבור על הסעיפים וכל אחד יגיד את ההסתייגויות שלו.
משה גפני: לאופוזיציה יש התנגדות לפצל את זה ולדון על זה בנפרד?
שלמה מולה: אין לנו התנגדות.
משה גפני: בעד אישור הפיצול – פה אחד הפיצול אושר
אבישי ברוורמן: אדם חזק ביותר בכנסת ישראל עם המתפקדים שלו, שולט בליכוד, שולט ברווחה, שולט בכל הארץ.
מירי רגב: מישהו כאן מקנא?
אבישי ברוורמן: אני אומר עובדה.
משה גפני: נכנס לעניין חבר הכנסת חיים כץ והגיע להסכמות עם ראש הממשלה ועם שר האוצר.
משה גפני: אז הוא ביקש שאני אברך על זה ובירכתי על זה.
ציון פיניאן: מצטרפים לברכות.
משה גפני: חבר הכנסת כץ, תאמר לוועדה את ההצעה.
חיים כץ: ההצעה שגיבשנו.
חיים כץ: אי העלאת המס במדרגה השלישית.
חיים כץ: רצו להעלות את המס מ-8,800 שקלים עד 14,430 שקלים באחוז אחד.
חיים כץ: עד 14 אלף לא יעלו את המס, מדרגה לצורך העניין של 14,430 שקלים.
חיים כץ: מ-14 עד 20 אלף שקלים תהיה מדרגה חדשה.
חיים כץ: בין 21,880 שקלים, המדרגה שהייתה תרד לעשרים אלף והשאר יישאר אותו הדבר.
ערן יעקב: זאת לא מדרגה חדשה.
ערן יעקב: אותה מדרגה.
חיים כץ: מדובר כאן באופן כללי על אלה שמרוויחים עד 14 אלף שקלים, ההעלאה שלהם לא תהיה והם ירוויחו כל אחד כחמישים שקלים, אחוז אחד על הפער בין 8,880 עד 14 אלף.
חיים כץ: מעל 14,430 שקלים ירוויחו רק עשרה שקלים כך שבמקום שיעלו להם את המס, הם יקבלו עוד עשרה שקלים.
חיים כץ: נקודת האיזון היא מעל עשרים אלף שקלים כאשר אז אנשים ישלמו תוספת של כ-36 שקלים.
חיים כץ: אני חושב שזה ייתן מענה למעמד הביניים שברובו הגדול משתכר עד 14 אלף, כ-421 אלף עובדים.
חיים כץ: מעל הסכום הזה יש עוד 400 אלף.
שכיב מוראד שנאן: בין 14 ל-20 אלף יש עוד 400 אלף?
חיים כץ: אם אתה רוצה, אני אתן לך את הנתונים המדויקים.
ערן יעקב: 230 אלף.
שלמה מולה: מדובר בהכנסת יחיד או הכנסה של שני בני הזוג שמגיעים ל-14 אלף?
ערן יעקב: יחיד.
שלמה מולה: זאת אומרת, אם בני הזוג מרוויחים 28 אלף שקלים, זה לא נוגע להם.
שלמה מולה: אני מברך אתכם.
חיים כץ: אני יודע.
חיים כץ: אתה גם תצביע בעד זה.
שלמה מולה: תקיים את הדיון אצלך ואז נשקול את זה.
שלמה מולה: אני רוצה לשאול את אנשי האוצר.
שלמה מולה: האם כתוצאה מזה אתם בעצם יצרתם בור חדש או שבעצם הכול בסדר?
שלמה מולה: האם בסופו של דבר מה שאמרתם, אותו הדבר?
שלמה מולה: אתם מקבלים את מה שאתם רוצים?
זהבה גלאון: אבל יש חישוב מס מאוחד, 14 ו-14.
ציון פיניאן: אם הם היו מקבלים את זה כמובן מאליו, חיים לא היה מתערב.
ציון פיניאן: בגלל שחיים התערב,, הם קיבלו את זה.
משה גפני: אתה שואל האם כתוצאה מהצעתו של חבר הכנסת חיים כץ יש בור חדש במערכת של הכספים.
זהבה גלאון: אפשר להשלים את השאלה?
זהבה גלאון: אמרו 14 אלף, אבל אם יש בני זוג ששניהם ביחד משתכרים 14 ו-14, אז יש חישוב מאוחד.
משה גפני: אף אחד לא שואל יותר.
משה גפני: עם כל הכבוד, אני כאן במרתון של דיונים מהשבוע שעבר ועוד מעט אני מגיע ליום כיפור.
שלמה מולה: מותר לנו לשאול שאלות.
משה גפני: בטח, אבל לא שכל אחד יענה על השאלות.
משה גפני: מי שעונה, אני מבקש לענות בקצרה.
משה גפני: נשאלו שתי שאלות.
משה גפני: האחת, שאל חבר הכנסת מולה, האם יש בור בתקציב כתוצאה מהצעתו של חיים כץ.
דורון אביטל: אין בור בתקציב.
דורון אביטל: בסך הכול זה מאוזן.
דורון אביטל: בסך הכול יש הפרש של מספר עשרות מיליונים.
משה גפני: אומר האיש המוסמך ביותר במדינת ישראל, מנהל רשות המסים דורון ארבלי שכתוצאה מהצעתו של חבר הכנסת חיים כץ, לא נוצר בור בתקציב.
דורון אביטל: יש הפרש של מספר עשרות מיליונים.
דורון אביטל: בתמונה כללית של התקציב, זה לא נורא.
שלמה מולה: אדוני הרב גפני, אני אומר לך, תראה מה אתה עושה.
חיים כץ: אתה אמרת בור, אבל מאה מיליון זה לא בור.
שלמה מולה: היו כאן דיוני תקציב דו שנתי ואנחנו אמרנו שיש בעיה עם התקציב של המדינה ועם סדר העדיפויות.
שלמה מולה: התעוררנו יום אחד עם שלושים מיליארד שקלים בור.
שלמה מולה: אני שואל אותך שאלה ברצינות.
שלמה מולה: אני רוצה לדעת מה הם ההפרשים, גם אם מדובר בשלושה שקלים.
שלמה מולה: אני רוצה לדעת לטוב ולרע.
משה גפני: חבר הכנסת מולה, אני משיב לך.
משה גפני: הוא ענה.
משה גפני: אני אגיד לך למה אני משיב לך.
משה גפני: אמר דורון ארבלי, מנהל רשות המסים, שיש פער של כמה עשרות מיליונים לכאן ולכאן.
שלמה מולה: מה זה לכאן ולכאן?
שלמה מולה: אני לא מבין לכאן ולכאן.
שלמה מולה: אני רוצה שיגידו לנו מבחינת התחשיב המדויק שלהם מה כן.
שלמה מולה: אולי תשכנעו אותי להצביע בעד.
שלמה מולה: למה להגיד לכאן ולכאן?
משה גפני: אם זה הנימוק, אני מאפשר.
דורון אביטל: מספר עשרות מיליונים, זאת הטבה לאותה אוכלוסייה שאנחנו מדברים עליה.
שלמה מולה: הטבה?
דורון אביטל: זאת הטבה.
משה גפני: מה אתם עונים לחברת הכנסת זהבה גלאון?
דורון אביטל: אנחנו מחברים את ההכנסות של בני הזוג במידה והם עובדים באותו עסק שלהם.
דורון אביטל: רק אז יש חישוב מאוחד.
דורון אביטל: אם הגבר עובד במקום עבודה אחד והאישה במקום עבודה אחר, כל אחד עם המס השולי שלו ועם ההכנסה שלו.
שכיב מוראד שנאן: לא שמענו את התשובה.
זהבה גלאון: קיבלתי.
דורון אביטל: האיחוד מתבצע רק במידה ושני בני הזוג עובדים באותו עסק, באותו מקום.
דורון אביטל: אם הם עובדים בשני מקומות עבודה נפרדים, אין חישוב מאוחד.
שלמה מולה: למה כששני בני הזוג עובדים באותו מקום?
זהבה גלאון: זאת סוגיה נפרדת.
חיים כץ: הוא רוצה לתקן את בריאת העולם.
משה גפני: אי אפשר עכשיו לתקן את בריאת העולם.
משה גפני: בשלב הזה אין סיכוי.
ציון פיניאן: אם חברת הכנסת זהבה גלאון תצטרף לליכוד, זה בריאת העולם.
מירי רגב: קודם כל אני רוצה לברך את חיים על המהלך שהוא עשה מול האוצר.
מירי רגב: זה מראה שפקידי האוצר, כשהם רוצים, הם יכולים לשנות.
חיים כץ: זה גם ראש הממשלה.
מירי רגב: הם הבינו שכאן היום שני חברי כנסת יצביעו נגד, חיים כץ ומירי רגב.
שי חרמש: לא מאמין.
מירי רגב: אתה לא מאמין?
מירי רגב: תאמין.
מגלי והבה: בקריאה הראשונה היא הצביעה בעד.
שי חרמש: אף פעם היא לא תצביע נגד.
שכיב מוראד שנאן: אני מודיע שאני מצביע נגד.
מירי רגב: כשהם מבינים שאנחנו נצביע נגד, עובדה שהאוצר מתעורר מהאטימות שלו ומהנתק שלו.
שלמה מולה: מה עם האטימות של ראש הממשלה?
שלמה מולה: למה את תוקפת את פקידי האוצר?
שלמה מולה: לא נעים לך כי הוא ראש ממשלה מהמפלגה שלך?
מגלי והבה: אתה מגן על הפקידים.
מגלי והבה: למה היא צריכה להגן על הפקידים?
מירי רגב: אני ראיתי ניהול אחר של ישיבת ועדה של מישהו מקדימה, שכמעט הוציא את יושב ראש ועדת הכספים מישיבת הוועדה הבוקר.
משה גפני: תגידי את האמת, מה את רוצה לראות מולך?
משה גפני: איזה יושב ראש את רוצה לראות מולך?
משה גפני: טוב, לא חשוב, נשאיר את זה לפעם אחרת.
מירי רגב: רק את השותפים הקואליציוניים.
משה גפני: לא חשוב, עזבי קואליציה.
משה גפני: לא קשור לעניין הזה בכלל.
משה גפני: יש באופוזיציה אנשים נחמדים ויש לא.
זהבה גלאון: תודה חבר הכנסת גפני.
מירי רגב: עובדה שאפשר לשנות חוקים שנוגעים לציבור ולמעמד הביניים, ואם הייתם עושים את המאמץ הזה עוד קודם לכן.
משה גפני: מה את רוצה מהם?
מירי רגב: חבל שזה קורה ברגע האחרון.
משה גפני: אני מודיע בזאת שלאנשים שעוסקים במלאכה, אנשי המקצוע והפקידים, אין קשר לעניין של קבלת ההחלטות.
משה גפני: ההחלטות מתקבלות על ידי ראש הממשלה, על ידי שר האוצר, על ידי ועדת הכספים ואנחנו מברכים את ראש הממשלה ואת שר האוצר שנעתר לבקשתו של חבר הכנסת חיים כץ.
משה גפני: תקריאי ונצביע.
שגית אפיק: החוק לצמצום הגירעון ולשינוי נטל המס (תיקוני חקיקה) התשע"ב-2012 1.
שגית אפיק: תיקון פקודת מס הכנסה בפקודת מס הכנסה (להלן – הפקודה) – (1) בסעיף 120א, בהגדרה "תקרות הכנסה", במקום "ולענין שיעורי הזיכוי על פי סעיף 121א" יבוא "וכן הכנסה החייבת במס נוסף, כמשמעותה בסעיף 121ב".
שגית אפיק: למעשה מדובר בתיקון טכני שמכניס את מס היסף החדש שנקבע בסעיף 1(3) לחוק הזה כסעיף שגם הוא יוצמד לפי תקרת ההכנסה שקבועה בפקודת מס הכנסה.
שגית אפיק: בסעיף 121 - סעיף 121 זה הסעיף עוסק במדרגות המס.
שגית אפיק: בסעיף קטן (א), בפסקה (1), במקום "261,360" יבוא "240 אלף" - זה למעשה התיקון של המדרגה שתהיה עד עשרים אלף – ובמקום "30 אחוזים" יבוא "31 אחוזים".
שגית אפיק: בפסקה (2), במקום "261,361" יבוא "241 אלף" ובמקום "33 אחוזים" יבוא "34 אחוזים".
שגית אפיק: בסעיף קטן (ב1), בפסקת משנה (ג), במקום "173,160" יבוא "168 אלף".
שגית אפיק: זאת המדרגה של ה-14 אלף.
שגית אפיק: במקום 14,430 יהיה 14 אלף.
שגית אפיק: בפסקת משנה (ד), במקום "האמור בה" יבוא "על כל שקל חדש מ-168,001 שקלים חדשים עד 240 אלף שקלים חדשים, 31 אחוזים".
שגית אפיק: זאת המדרגה של ה-14 אלף עד עשרים אלף שתהיה 31 אחוזים.
מגלי והבה: לסעיף 1 יש הסתייגויות.
משה גפני: יש הסתייגויות לשם החוק?
זהבה גלאון: יש לי שורה של הסתייגויות.
זהבה גלאון: הסתייגויות של קבוצת מרצ – גלאון, גילאון והורוביץ – לשם החוק.
זהבה גלאון: אנחנו מציעים שייקרא: החוק להגדלת הנטל על מעמד הביניים והשכבות המוחלשות, 2012.
זהבה גלאון: החוק להגדלת הנטל כאשר הדגש הוא על הגדלת הנטל.
זהבה גלאון: לגוף החוק.
זהבה גלאון: לפני סעיף 1, אני מבקשת להוסיף את הסעיף הבא: תיקון לחוק מס ערך מוסף.
זהבה גלאון: בחוק מס ערך מוסף, בסעיף 2, במקום הניסוח "כפי שקבע שר האוצר בצו לאחר התייעצות עם ועדת הכספים של הכנסת", אני מציעה את הניסוח הבא: "כפי שקבע שר האוצר בצו לאחר אישור ועדת הכספים של הכנסת".
זהבה גלאון: לא התייעצות אלא אישור.
זהבה גלאון: ההסתייגות השלישית והאחרונה, תיקון לחוק יסודות התקציב.
זהבה גלאון: בחוק יסודות התקציב, סעיף 11, אני מבקשת להוסיף: "הממשלה לא תבקש מוועדת הכספים של הכנסת לאשר קיצוץ רוחבי בתקציבי משרדי הממשלה בסכום העולה על מיליארד שקלים שלא באמצעות חקיקה ראשית".
זהבה גלאון: אדוני, לא התרכזת בהסתייגויות החשובות שלי.
משה גפני: אני יכול לחזור על הכול.
משה גפני: את לא מסכימה שתהיה התייעצות של ועדת הכספים אלא אישור ועדת הכספים.
חיים כץ: מעל מיליארד שקלים חקיקה ראשית.
זהבה גלאון: יפה.
זהבה גלאון: יש לכם חלוקת קשב.
מירי רגב: למרות שהם גברים.
מגלי והבה: אדוני, גם לנו יש הסתייגויות.
אבישי ברוורמן: בשם סיעת העבודה – מלבדי חברי הכנסת שלי יחימוביץ, יצחק הרצוג, עמיר פרץ, גאלב מג'אדלה, בנימין בן אליעזר, דניאל בן סימון ואיתן כבל – אנחנו מציעים לשנות את שם החוק, לפי מדיניות יהדות התורה ו-ש"ס, לחוק שנקרא:
אבישי ברוורמן: החוק להעמקת הפערים ולהרס מעמד הביניים.
משה גפני: קדימה.
מגלי והבה: אתה לא הולך לפי הסיעה הגדולה באופוזיציה?
משה גפני: נצביע לפי הסיעה הגדולה.
מגלי והבה: כך צריך גם לעשות.
מגלי והבה: הסתייגות לשם החוק.
מגלי והבה: אנחנו מציעים לקרוא לחוק: הצעת החוק לפגיעה במעמד הביניים והשכבות החלשות.
שלמה מולה: זה בשם כל סיעת קדימה.
חנא סוייד: בשם סיעת חד"ש וחבר הכנסת טלב אלסאנע, יש לי שתי הסתייגויות.
חנא סוייד: האחת לשם החוק.
חנא סוייד: החוק ייקרא: הצעת חוק התחמקות משינוי חברתי כלכלי אמיתי.
חנא סוייד: הסתייגות שנייה.
חנא סוייד: אני מציע להוסיף סעיף מטרה לחוק: מטרת חוק זה היא להטיל עלויות המשבר על שכבות הביניים והשכבות המוחלשות.
חנא סוייד: יש לי הערה אדוני היושב ראש.
חנא סוייד: נאמר כאן שבעצם השינויים האלו יגרמו לכך שתהיה יתר גבייה של כמה עשרות מיליוני שקלים.
חנא סוייד: אני שואל למה צריך לגבות יותר דווקא בתקופה הזאת?
זהבה גלאון: שיגבו, אבל מהעשירים.
חנא סוייד: לא, למה בכלל?
חנא סוייד: למה צריך לגבות יותר?
שלמה מולה: לנשל את האדם העובד הנושא בנטל.
חנא סוייד: אם רוצים לגבות אחוז מסוים, בסדר, אבל לגבות יותר דווקא עכשיו?
שלמה מולה: הממשלה הזאת, כמה שיותר לקחת כסף ואחר כך לייצר בור.
שלמה מולה: לחלק את זה לשותפים הטבעיים, כולל ההתנחלויות.
שלמה מולה: הכול בסדר.
שלמה מולה: אחר כך יחסר כסף.
זהבה גלאון: אדוני, מה זאת ההתייעצות הסיעתית?
חנא סוייד: אני מבקש תשובה על השאלה שלי.
זהבה גלאון: יש להם התייעצות סיעתית.
זהבה גלאון: אני רואה שאין רוב לקואליציה.
אבישי ברוורמן: מציעים הצעות שהן חסינות.
אבישי ברוורמן: אותו תקציב של מה שאתה מוריד, זה מה שאתה מוסיף.
אבישי ברוורמן: שואל חבר הכנסת סוייד אם זה לא נטרלי מבחינת התקבולים, מה ההיגיון לכך?
חנא סוייד: אם זה פחות, אז אנחנו נשארנו עם חור.
חנא סוייד: אם זה יותר, למה יותר?
משה גפני: מה הבעיה עם החור או יותר?
חנא סוייד: למה יותר?
חנא סוייד: למה לגבות מהציבור יותר?
משה גפני: לא נשארים עם יותר.
חנא סוייד: אני שואל למה ומה ההיגיון.
משה גפני: אבל לא נשארים עם יותר.
משה גפני: הוא אמר ההפך.
דורון אביטל: אמרתי הקלה.
דורון אביטל: אמרתי פחות.
חנא סוייד: הוא אמר פלוס-מינוס כמה עשרות מיליונים.
משה גפני: הוא אמר הקלה לטובת הציבור.
חנא סוייד: מילה שלך.
זהבה גלאון: הקואליציה כבר גייסה רוב?
קריאה: עד שאלקין יבוא.
משה גפני: אנחנו מצביעים על ההסתייגויות לשם החוק.
שגית אפיק: הסתייגות ראשונה לשם החוק של קבוצת מרצ.
שגית אפיק: במקום שם החוק יבוא: החוק להגדלת הנטל על מעמד הביניים והשכבות המוחלשות.
מגלי והבה: אמרת שאתה מתחיל קודם על קדימה.
זהבה גלאון: לא אדוני, זה הולך לפי מה שהציג קודם את ההסתייגות.
זהבה גלאון: זה חשוב.
זהבה גלאון: הייתי כאן לפני יומיים.
זהבה גלאון: אל תשנו את החוקים.
זהבה גלאון: יש חוקים.
זהבה גלאון: מי שמגיש ראשון, מסתייג ראשון.
משה גפני: מגלי, מכאן ואילך ההסתייגויות שלכם יהיו קודם.
זהבה גלאון: לא, מה פתאום?
זהבה גלאון: מי שמגיש ראשון.
זהבה גלאון: עשו גיוס.
זהבה גלאון: הביאו את נסים זאב.
שלמה מולה: נסים זאב, אתה יודע למה אתה כאן?
שלמה מולה: אתה יודע על מה אתה בא להצביע?
משה גפני: אנחנו מצביעים על ההסתייגות של מרצ לשם החוק.
משה גפני: בעד קבלת ההסתייגות של סיעת מרצ לשם החוק – 6 נגד קבלת ההסתייגות של סיעת מרצ לשם החוק – 10 ההסתייגות לא התקבלה
משה גפני: אני מתנצל בפניך זהבה גלאון.
זהבה גלאון: אדוני, אני רוצה להתנצל, הרווחים הכלואים תכף מתחילים.
משה גפני: אנחנו מצביעים על ההסתייגות של סיעת קדימה לשם החוק.
משה גפני: בעד קבלת ההסתייגות של סיעת קדימה לשם החוק – 6 נגד קבלת ההסתייגות של סיעת קדימה לשם החוק – 10 ההסתייגות לא התקבלה
משה גפני: מגלי, לא רשום לשם החוק הסתייגות.
משה גפני: תעבירו אותה.
משה גפני: אמרת אותה רק בעל פה.
מגלי והבה: נעביר.
משה גפני: תעביר אותה בכתב כדי להקל על הלשכה המשפטית.
משה גפני: אנחנו מצביעים על ההסתייגות של סיעת העבודה.
משה גפני: בעד קבלת ההסתייגות של סיעת העבודה לשם החוק – 6 נגד קבלת ההסתייגות של סיעת העבודה לשם החוק – 10 ההסתייגות לא התקבלה
משה גפני: אנחנו מצביעים על ההסתייגות של סיעת חד"ש וטלב אלסאנע לשם החוק.
משה גפני: בעד קבלת ההסתייגות של סיעת חד"ש וטלב אלסאנע לשם החוק – 6 נגד קבלת ההסתייגות של סיעת חד"ש וטלב אלסאנע לשם החוק – 10 ההסתייגות לא התקבלה
משה גפני: אנחנו עוברים להצבעה על שם החוק לפי הצעת הוועדה.
משה גפני: בעד אישור שם החוק כהצעת הועדה – 10 נגד אישור שם החוק כהצעת הוועדה - 6 שם החוק התקבל כהצעת הוועדה
משה גפני: אנחנו עוברים לסעיף 1 בהצעת החוק.
משה גפני: זה סיעת קדימה.
משה גפני: לפי הגודל אנחנו בסיעת העבודה.
משה גפני: מה יש לכם בהסתייגויות?
חיים כץ: אין להם.
חיים כץ: הוא אמר שיש להם הסתייגות רק על שם החוק.
חנא סוייד: אדוני היושב ראש, אנחנו הצענו להוסיף סעיף מטרה.
משה גפני: על סעיף 1 יש לכם הסתייגויות?